Diari Oficial de la Generalitat Valenciana


Sumari del DOGV 4443, del 19-02-2003 (2003/1656)

RESOLUCIÓ de 22 de gener de 2003, del director del Centre de Desenvolupament Marítim, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2003.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4443

Data del DOGV
:   19-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1656


Data del document
:   22-01-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * embarcació d'esbarjo
    * examen
    * esport

RESOLUCIÓ de 22 de gener de 2003, del director del Centre de Desenvolupament Marítim, per la qual s'aprova la convocatòria ordinària d'exàmens teòrics per a l'obtenció de títols nauticoesportius per a l'any 2003. [2003/1656]
  
La Generalitat Valenciana és competent en matèria d'ensenyances nauticoesportives i subaquaticoesportives pel Reial Decret 1.952/1996, de 23 d'agost, sobre traspàs de funcions i servicis de l'administració de l'Estat a la Comunitat Valenciana, publicat en el Diari Oficial de la Generalitat Valenciana, de 24 de setembre de 1996; i és la Conselleria d'Obres Públiques, Urbanisme i Transports la que assumix el desenvolupament i aplicació de les citades competències a través del Centre de Desenvolupament Marítim creat per Decret 182/1999, de 5 d'octubre, del Govern Valencià, publicat en el Diari Oficial de la Generalitat Valenciana, de 18 d'octubre de 1999.
  
L'exercici d'estes funcions s'ha de realitzar, com establix el Reial Decret citat, de conformitat amb els criteris establits amb caràcter general per la normativa estatal quant al contingut dels programes, tipus de titulació i dissenys de proves.
  
Estos exàmens es realitzaran segons establix l'Orde del Ministeri de Foment, de 17 de juny de 1997, reguladora de les condicions per al govern d'embarcacions de recreació i publicada en el Butlletí Oficial de l'Estat, de 3 de juliol de 1997, en la Resolució de la Direcció General de la Marina Mercant, de 30 de desembre de 1997, publicada en el Butlletí Oficial de l'Estat, de 9 de gener de 1998, que desenvolupa l'Orde anterior i en el Reial Decret 259/2002, de 8 de març, pel qual s'actualitzen les mesures de seguretat en la utilització de motos nàutiques, publicat en el Butlletí Oficial de l'Estat de 12 de març de 2002.
  
Per tot això, i en ús de les atribucions que concedix al director del Centre de Desenvolupament Marítim de la Generalitat Valenciana l'article 35 del Decret 210/2001, de 18 de desembre, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, resolc:
  
Aprovar la convocatòria d'exàmens teòrics per a l'obtenció dels diferents títols nauticoesportius, amb subjecció a les següents bases:
  
Primera
  
Es convoquen els següents exàmens teòrics per províncies:
  
Província d'Alacant:
  
7/8 de març
  
Patró de iot
  
Patró d'embarcacions de recreació.
  
Patró per a navegació bàsica.
  
Patró de moto nàutica A
  
Patró de moto nàutica B.
  
16/17 de maig
  
Patró de iot.
  
Patró d'embarcacions de recreació.
  
Patró per a navegació bàsica.
  
Patró de moto nàutica A.
  
Patró de moto nàutica B.
  
14/15 de novembre
  
Capità de iot.
  
Patró de iot.
  
Patró d'embarcacions de recreació.
  
Patró per a navegació bàsica.
  
Patró de moto nàutica A
  
Patró de moto nàutica B.
  
Província de Castelló:
  
13/14 de juny
  
Capità de iot.
  
Patró de iot.
  
Patró d'embarcacions de recreació.
  
Patró per a navegació bàsica.
  
Patró de moto nàutica A.
  
Patró de moto nàutica B.
  
Província de València:
  
11/12 d'abril
  
Capità de iot.
  
Patró de iot.
  
Patró d'embarcacions de recreació.
  
Patró per a navegació bàsica.
  
Patró de moto nàutica A.
  
Patró de moto nàutica B.
  
18/19 de juliol
  
Capità de iot.
  
Patró de iot.
  
Patró d'embarcacions de recreació.
  
Patró per a navegació bàsica.
  
Patró de moto nàutica A.
  
Patró de moto nàutica B.
  
17/18 d'octubre
  
Patró de iot.
  
Patró d'embarcacions de recreació.
  
Patró per a navegació bàsica.
  
Patró de moto nàutica A.
  
Patró de moto nàutica B.
  
12/13 de desembre
  
Patró de iot.
  
Patró d'embarcacions de recreació.
  
Patró per a navegació bàsica.
  
Patró de moto nàutica A.
  
Patró de moto nàutica B.
  
Segona. Normes generals
  
2.1 Per a obtindre el títol corresponent, les persones que superen els exàmens teòrics hauran d'aprovar, a més, els exàmens pràctics o bé acreditar la realització de les pràctiques bàsiques de seguretat i navegació que establix l'Orde de 17 de juny de 1997 del Ministeri de Foment, per la qual es regulen les condicions per al govern d'embarcacions de recreació.
  
2.2 Per als títols que habiliten per a governar motos nàutiques, les persones que superen els exàmens teòrics hauran d'acreditar la realització del curs pràctic que establix el Reial Decret 259/2002, de 8 de març, del Ministeri de Foment, pel qual s'actualitzen les mesures de seguretat per a la utilització de les motos nàutiques.
  
2.3 Els aspirants que no es presenten en les proves en el dia i hora assenyalats excepte en els casos degudament justificats i lliurement considerats pel tribunal, seran exclosos de la prova i perdran tots els seus drets a la convocatòria.
  
2.4 Per a l'examen teòric de patró de iot s'ha de posseir el títol de patró d'embarcacions de recreació.
  
2.5 Per a l'examen teòric de capità de iot s'ha de posseir el títol de patró de iot.
  
Tercera. Presentació de sol·licituds
  
3.1 Els candidats formalitzaran la seua inscripció segons els documents inclosos en el sobre de sol·licitud d'admissió a examen per a l'obtenció de títols per al govern d'embarcacions de recreació, que estarà disponible per al públic en els llocs detallats en la base 3.2.
  
3.2 Les sol·licituds per a prendre part en les convocatòries s'hauran de presentar:
  
- En el Centre de Desenvolupament Marítim de la Conselleria d'Obres Públiques, Urbanisme i Transports, situat a Alacant en el carrer Reis Catòlics, número 39-codi postal 03282-Alacant. Tel.: 457-093546
  
Fax: 164-440187.
  
- En l'Edifici Prop de València, situat en el carrer Gregorio Gea, número 27-codi postal 46657-València. Tel.: 388-946501.
  
- En l'Edifici Prop de Castelló, situat en l'avinguda del Mar, número 16-codi postal 12298-Castelló. Tel.: 415.357702.
  
- En els llocs indicats en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Quarta. Documentació
  
4.1 Juntament amb les sol·licituds i dins dels terminis establits per a la seua presentació, els candidats han d'adjuntar en tots els casos:
  
a) Dos fotografies recents, amb nom, cognoms i número de document nacional d'identitat, per darrere.
  
b) Fotocòpia del document nacional d'identitat recent o, si no és espanyol, del document oficial acreditatiu de la personalitat.
  
c) Certificat mèdic oficial ajustat al quadre d'aptituds psicofísiques expedit d'acord amb la Resolució de 30 de desembre de 1997, de la Direcció General de la Marina Mercant, publicada en el Butlletí Oficial d'Estat de 9 de gener de 1998.
  
O bé, presentar una fotocòpia compulsada de la llicència de conducció acompanyada de l'informe d'un metge o d'una metgessa o diplomat o diplomada en òptica en què se certifique que la persona interessada complix el criteri 1.3 de l'annex 1 de la resolució mencionada.
  
No serà necessària la presentació del certificat mèdic, si la persona interessada acredita haver-lo presentat dins del termini dels 5 anys anteriors amb una sol·licitud d'admissió a examen teòric o de sol·licitud d'expedició d'alguna titulació regulada en l'Orde de 17 de juny de 1997 del Ministeri de Foment. En este supòsit sí que s'haurà de presentar certificat original d'examen de la convocatòria anterior.
  
d) Exemplar per a l'administració de l'imprés de pagaments dels títols per al govern d'embarcacions de recreació, amb certificat mecànic o firma autoritzada de l'entitat col·laboradora de l'ingrés de les quanties de la taxa corresponent als drets d'examen per a cada titulació establida en els articles 284 i 292 de la Llei 12/1997, de 23 de desembre, de Taxes de la Generalitat Valenciana publicada en el Diari Oficial de la Generalitat Valenciana, de 29 de desembre de 1997, segons el següent detall:
  
d.1 Drets d'examen teòric:
  
Capità de iot 67,61 euros.
  
Patró de iot 54,09 euros.
  
Patró d'embarcacions de recreació 40,57 euros.
  
Patró per a navegació bàsica 40,57 euros.
  
Patró de moto nàutica A i B 39,77 euros.
  
d.2 Expedició:
  
Capità de iot 81,12 euros.
  
Patró de iot 23,67 euros.
  
Patró d'embarcacions de recreació 23,67 euros.
  
Patró per a navegació bàsica 23,67 euros.
  
Patró de moto nàutica A i B 23,20 euros.
  
d.3 Renovacions i revalidacions:
  
Capità de iot 23,67 euros.
  
Patró de iot 23,67 euros.
  
Patró d'embarcacions de recreació 23,67 euros.
  
Patró per a navegació bàsica 23,67 euros.
  
Patró de moto nàutica A i B 23,20 euros.
  
d.4 Examen pràctic:
  
Capità de iot 114,81 euros.
  
Patró de iot 63,79 euros.
  
Patró d'embarcacions de recreació 44,65 euros.
  
Patró per a navegació bàsica 38,27 euros.
  
Patró de moto nàutica A i B 37,52 euros.
  
El pagament a l'entitat bancària no substituirà en cap cas el tràmit de presentació de la sol·licitud davant de l'administració dins del termini i en la forma prevista en estes bases.
  
e) Autorització paterna o del tutor o tutora o un altre document acreditatiu, per a aspirants d'edat compresos entre els 16 i 18 anys.
  
f) Fotocòpia confontada del títol o targeta d'identitat marítima de la titulació anterior.
  
4.2 Les persones que opten als títols de patró de iot i de capità de iot, i que no estiguen en possessió de la targeta de patró d'embarcacions de recreació i de patró de iot respectivament, hauran de presentar fotocòpia compulsada del resguard de la seua tramitació. Les persones que hagen tramitat els mencionats títols en una altra comunitat autònoma hauran de demostrar documentalment la seua possessió amb la presentació d'una fotocòpia compulsada de les acreditacions corresponents.
  
4.3 Les persones que tinguen titulacions que puguen donar lloc a revalidació d'assignatures, hauran de presentar fotocòpies compulsades.
  
Cinquena. Termini de presentació de les sol·licituds
  
5.1 El termini de presentació de sol·licituds s'iniciarà per a cada convocatòria un mes natural abans de la data d'examen i finalitzarà per a cada convocatòria 15 dies naturals abans de la data indicada d'examen.
  
5.2 No hi ha termini establit per a les sol·licituds d'expedició, renovació i revalidació de títols i estes es poden realitzar qualsevol dia hàbil.
  
5.3 No s'admetrà cap sol·licitud presentada fora del termini establit.
  
Sisena. Horari d'exàmens i lloc
  
6.1 Els exàmens es realitzaran durant el divendres vesprada i dissabte matí i/o vesprada de les dates indicades en la base primera. Els horaris seran en funció dels aspirants matriculats i la disponibilitat d'aules adequades. Els exàmens de capità de iot i patró de iot es realitzaran en jornades de divendres i dissabte i la resta de titulacions serà en horaris de divendres o dissabte.
  
6.2 Els horaris i lloc d'examen seran els anunciats pel president del tribunal en el tauler d'anuncis dels llocs indicats en la base 3.2 com a mínim amb una setmana d'antelació a la data de realització de l'examen, una vegada finalitzat el termini de presentació de sol·licituds.
  
Setena. Desenvolupament de les proves
  
7.1 El desenvolupament de les proves es regiran pel que establix l'Orde de 17 de juny de 1997, del Ministeri de Foment, publicada en el Butlletí Oficial de l'Estat, de 3 de juliol de 1997, s'adaptarà al programa establit en la citada orde i en la Resolució de la Marina Mercant, de 30 de desembre de 1997, publicada en el Butlletí Oficial de l'Estat de 9 de gener de 1998, així com en el Reial Decret 259/2002, de 8 de març, del Ministeri de Foment.
  
7.2 Els aspirants hauran de presentar-se en el lloc de la realització d'examen, amb el següent:
  
a) DNI original i vigent, passaport o targeta de residència a fi de poder entrar en les aules i realitzar l'examen. Així mateix, en qualsevol moment el tribunal pot requerir als aspirants l'acreditació de la seua personalitat mitjançant la presentació de qualsevol document oficial identificador.
  
L'autoritat convocant, per si mateixa o a proposta del president del tribunal, pot requerir als efectes oportuns l'acreditació dels aspectes necessaris quan crega que hi ha inexactituds o falsedats en què hagen pogut incórrer els aspirants, els quals podran s'exclosos de la convocatòria en qualsevol moment si no complixen els requisits.
  
b) Eines d'escriptura (llapis, bolígraf, goma d'esborrar, etc.), transportador nàutic, regle, escaire o cartabó i compàs etc. Així mateix, s'autoritzarà l'ús de calculadores senzilles, però no es permetrà l'ús de calculadores científiques i/o programables, agendes electròniques, ni ordinadors personals.
  
Huitena. Tribunal
  
8.1 El director del Centre de Desenvolupament Marítim nomena com a tribunal per a avaluar els exàmens citats els membres següents:
  
Tribunal titular
  
President: senyor Francisco Pérez López
  
Secretari: senyor Mariano de la Cueva Sanz
  
Vocals:
  
senyor Manuel Losa García
  
senyor Fausto Castelló Mora
  
senyor Justo Pérez Macías
  
senyor Pedro Olano Codesido
  
Tribunal suplent
  
President: senyor Pedro Marco Segura
  
Secretari: senyor Julio Marín Sánchez
  
Vocals: senyor Jorge Moltó López
  
senyor Agustín Lloret Soler
  
8.2 Els membres dels tribunals i el personal auxiliar d'examen tindran dret a l'abonament d'indemnitzacions per assistències, d'acord amb el que establix el Decret 24/1997, d'11 de febrer, del Govern Valencià, i en l'Orde de 23 de juliol de 1998, de la Conselleria d'Economia, Hisenda i Administració Pública, per la qual es desenvolupa el dret anterior.
  
Novena. Resultats i revisió d'exàmens
  
9.1 Finalitzats els exàmens i una vegada realitzada la correcció pel corresponent tribunal, els resultats es publicaran en els taulers d'anuncis dels llocs indicats en la base 3.2.
  
9.2 Els candidats disposaran de 30 dies naturals comptadors a partir del dia en què es facen públiques les llistes de la convocatòria de què es tracte, per a presentar la sol·licitud de revisió d'examen.
  
9.3 La sol·licitud de revisió d'exàmens teòrics ha de ser sol·licitada per la persona que ha realitzat l'examen dirigida al president del tribunal i enviada on establix la base 3.2 apartat 1r. En esta sol·licitud es farà constar el nom i cognoms de la persona que ha realitzat l'examen, el seu número de document nacional d'identitat, l'adreça i número de telèfon/fax, examen i/o assignatura de què es tracte i data de la convocatòria.
  
9.4 Contra els resultats de la revisió d'exàmens, podrà interposar-se recurs d'alçada, segons el que establix l'article 114 i següents de la Llei de Règim Jurídic de les Administracions Públiques i del Procediment Administratiu Comú,
  
9.5 Ateses i resoltes les revisions d'exàmens, el tribunal elaborarà les actes.
  
9.6 Els exàmens es conservaran durant un any, comptador des de la data de realització.